CELEX: 32005R1916
Language: lt
Date: 2005-11-24 00:00:00
Title: 2005 m. lapkričio 24 d.  Komisijos reglamentas (EB) Nr. 1916/2005, iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų II priedą

25.11.2005   
            
            
               LT
            
            
               Europos Sąjungos oficialusis leidinys
            
            
               L 307/10
            
         
      KOMISIJOS REGLAMENTAS (EB) Nr. 1916/2005
   2005 m. lapkričio 24 d.
   iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų II priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą įtrauką,
   kadangi:
   
               (1)
            
            
               Reglamento (EEB) Nr. 2092/91 II priede nurodyta, kad pereinamuoju laikotarpiu, kuris baigiasi 2005 m. gruodžio 31 d., galima naudoti atrajotojams skirtus sintetinius A, D ir E vitaminus.
            
         
               (2)
            
            
               Kadangi regionuose dėl klimato sąlygų ir vyraujančio pašarų pobūdžio galimybės atrajotojams su pašarų racionu gauti būtinų natūralių A, D ir E vitaminų skiriasi, reikėtų leisti naudoti atrajotojams skirtus sintetinius vitaminus po tos datos.
            
         
               (3)
            
            
               Todėl Reglamentas (EEB) Nr. 2092/91 turėtų būti atitinkamai iš dalies pakeistas.
            
         
               (4)
            
            
               Šiame reglamente numatytos priemonės atitinka Reglamento (EEB) Nr. 2092/91 14 straipsniu įsteigto Komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. lapkričio 24 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Reglamentu (EB) Nr. 1567/2005 (OL L 252, 2005 9 28, p. 1).
   
      PRIEDAS
      Reglamento (EEB) Nr. 2092/91 II priedo D dalies 1.2 punktas pakeičiamas taip:
      
         
                     „1.2.
                  
                  
                     Vitaminai, provitaminai ir panašaus poveikio gerai apibrėžtos sudėties medžiagos. Šiai kategorijai yra priskiriamos tik šios medžiagos:
                     Pagal Europos Parlamento ir Tarybos reglamentą (EB) Nr. 1831/2003 (1) patvirtinti vitaminai:
                     
                                 —
                              
                              
                                 vitaminai, gauti iš pašaruose natūraliai esančių žaliavų,
                              
                           
                                 —
                              
                              
                                 monogastriniams gyvuliams skirti sintetiniai vitaminai, visiškai atitinkantys natūralius,
                              
                           
                                 —
                              
                              
                                 atrajotojams skirti sintetiniai A, D ir E vitaminai, visiškai atitinkantys natūralius, iš anksto gavus valstybės narės kompetentingos institucijos leidimą.
                              
                           
               
      
         (1)  OL L 268, 2003 10 18, p. 29.“.